Сёлета вернікі Свята-Пакроўскай царквы ў Докшыцах убачылі адноўленую старажытную плашчаніцу, якая больш за сто гадоў знаходзілася ў храме. Палатно літаральна рассыпалася ў руках, можна было набыць іншае, але настаяцель храма айцец Георгій Мялешка вырашыў аднавіць святыню. За дапамогай звярнуўся да шчырай верніцы, былога майстра атэлье Любові Казловай. Восем месяцаў Любоў Міхайлаўна рупілася над плашчаніцай, пакуль надала ёй новае жыццё.